Høvringslia naturreservat

Høvringslia naturreservat er et naturreservat i Sel kommune. Det ligger i en vestvendt dalside i Gudbrandsdalen. Området ble vernet 15. desember 2017. Reservatet inngår i verneplan for skogvern. Bålbrenning er forbudt. Verneforskriften sier at formålet med vernet er «å bevare en bestemt type natur i form av lavlandsskog med relativt rik, grovvokst, høgproduktiv furuskog og rik boreal lauvskog. Området har særlig betydning for biologisk mangfold ved at det fins truete lavarter som er typiske for deler av hoveddalføret i Gudbrandsdalen og som regionen har spesielt ansvar for. Det er en målsetting å beholde verneverdiene i mest mulig urørt tilstand, og eventuelt videreutvikle dem.» Det er pr. 2013 påvist 6 rødlistearter i reservatet. Referanser